bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg en nl en bg en ca bg bg bg bg en bg bg bg ru uk hbs_cyr hbs_cyr bg bg bg bg bg bg bg bg bg bg bg bg bg ru bg bg bg bg bg bg ru fr ca ca bg en bg bg bg
Грижа за диабетици - Allegro - Център за протезиране
Следоперативни грижи и подготовка за протезиране
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
Програмата за грижи за краката на диабетици е всеобхватен подход за поддържане на здравето на краката.
В България над 300 хиляди души страдат от диабет, като много голям процент от тях имат проблеми с краката си. Постоянните грижи за краката могат да помогнат да се избегнат потенциални проблеми, които биха довели до ампутация.
Невропатията, загубата на усещане и слабото зрение са значително предизвикателство за полагане на правилни грижи.
Способността Ви да ходите и качеството на живота Ви зависят от редовните проверки, правилните обувки и няколко специфични неща, които трябва и не трябва да правите, както и от постоянната връзка с Вашите лекар и протезист.
Следвайте програма за ежедневни грижи за краката.
Ако сте загубили долен крайник заради диабет или съдови проблеми, можете значително да намалите шансовете за ампутация на здравия крак/ходило като следвате превантивна програма за грижи за краката на диабетици.
Тя включва ежедневно преглеждане на крака за всякакви признаци за нараняване или зачервяване и незабавен преглед от лекар, когато се установи проблем.
Вашето семейство, лекар и протезист трябва да работят заедно с Вас, за да се предотвратят усложнения, свързани с болки, инфекции или допълнителна ампутация.
Основните грижи включват измиване на крака всеки ден и цялостно подсушаване, най-вече между пръстите. Медицинска сестра или специалист по грижите за краката трябва да се грижи за ноктите.
Никога не режете и не използвайте продукти за мазоли и за корички на рани, които се продават без реицепта; вместо това се консултирайте със специалист.
Пазете краката си като носите чорапи и обувки по всяко време.
Никога не ходете боси.
Дръжте обувките до леглото си и свикнете веднага да ги слагате, щом станете.
Също така е важно да предпазвате краката си от топло и студено.
Винаги носете обувки на плажа или по горещ асфалт.
Никога не поставяйте краката си в гореща вода.
Пробвайте водата, преди да потопите краката си, както когато къпете бебе.
Не използвайте нагревателни бутилки, подложки или електрически одеала – можете да изгорите кожата на крака си, без дори да го осъзнаете.
Улеснете циркулацията на кръвта към краката си като ги поставите на поставка за крака, диван или друг стол. Мърдайте пръстите си и движете глезените си нагоре-надолу за около пет минути, два или три пъти на ден. Избягвайте продължително кръстосване на краката.
Ако сте по-възрастни, вероятно ще имате нужда както от лекар, така и от член на семейството, които да Ви помагат да спазвате програмата за грижи за краката. Това е особено важно, ако имате проблеми със зрението.
Не се притеснявайте от това, че се нуждаете от помощ; предпазването на здравия Ви крак е прекалено важно, за да го пренебрегвате. При по-възрастните хора с периферна невропатия, здравият крак трябва да се преглежда ежедневно.
Налице са три стратегии, които можете да включите в плана за грижи за краката:
Грижете се за диабета си като поддържате кръвната глюкоза в целевите граници
Бъдете по-активни и включвайте упражнения в ежедневието си
Специални обувки, стелки и чорапи за диабетици
Хората с диабет и най-вече диабетна невропатия трябва да обръщат специално внимание на вида и формата на обувките, които носят - те трябва да са удобни, да пасват идеално и да не създават точки на натиск.
Силите на тежестта трябва да се разпределят равномерно по долната част на обувката. Стелките трябва да са направени от омекотяващи влакна или гел и трябва да се подменят, когато се свият.
Свикнете да проверявате вътрешната страна на обувката, преди да я сложите, за да сте сигурни, че подплатата е гладка и че няма външни предмети в обувката.
Може да ползвате специални обувки и стелки, направени от дишащ материал, които омекотяват натоварването и осигуряват допълнителна опора за глезена, свода на ходилото и петата. Като разпределят равномерно телесното тегло по дължината на ходилото тези обувки помагат да се предотврати появата на болезнени точки на натиск, мехури и натъртвания.
Допълнителната дълбочина на дизайна осигурява място за специални стелки за краката.
Чорапите са предпазен пласт между кожата ви и обувката.
Не носете обувки без чорапи, освен ако не сте сигурни, че материалът на обувката няма да увреди кожата.
Носете чисти и сухи чорапи, които не са прекалено еластични/тесни или обемисти, така че да не могат да наместят в обувката.
Ползвайте специалните чорапи за диабетици.
0884 807 057, 0888 188 875
Посетете ни на адрес:
гр. София п.к. 1186,
ул. Стар Лозенски Път №52
© Всички текстове и статии в сайта са създадени от екипа на Медико - техническа лаборатория Център за протезиране АЛЕГРО ООД
Всички права запазени © 2022
Следоперативни грижи и подготовка за протезиране
Протезиране на долни крайници
Протезиране на горни крайници
Фантомна болка и фантомни усещания
Лична хигиена и грижи за протезата
Окупационна терапия и рехабилитация след протезиране
Диета и здравословен начин на живот
гр. София, ул. Стар Лозенски Път №52
Сайтът използва “бисквитки” (cookies) за подобряване на неговата ефективност.
Продължавайки използването му, Вие се съгласявате с нашата Политика за употреба на бисквитки